‘જય ગંગાજલ’ની વાર્તા આભા માથુરની ઈમાનદારી તથા નિષ્ઠા અને ભોલેનાથના ભ્રષ્ટાચારને લઈને ચાલે છે. આ ફિલ્મમાં બબલુ અને ડબલુ પાંડે જેવા બાહુબલિ નેતાઓ પણ છે, જેઓ એવો દાવો કરતા હોય છે કે બાંકીપુરમાં આજુબાજુ, ઉપરનીચે દરેક વસ્તુ તેમના ઇશારાથી જ થાય છે. સતત ચાર વાર વિધાનસભ્ય તરીકે ચૂંટાયા બાદ બબલુ પાંડેને લાગે છે કે આજીવન પોતે જ વિધાનસભ્ય તરીકે ચૂંટાતો રહેશે, પરંતુ આભા માથુર તેના એ ભ્રમને તોડી નાખે છે. તેની સાથે કામ કરનાર ભોલાનાથ સિંહનું પણ હૃદયપરિવર્તન થઈ ગયું હોવાથી તે પશ્વાત્તાપ કરવા માટે સચ્ચાઈનો રસ્તો અપનાવે છે. આ ફિલ્મ આભાની વાર્તા કરતાં ભોલાનાથની વાર્તા વધુ લાગે છે, કારણ કે આ પાત્ર પરિસ્થિતિની સાથોસાથ બદલાતું રહે છે અને તે સતત કેન્દ્રમાં રહે છે.